[{"text_idx": "#000002", "text": "Rae valla Kindluse koolis neljandat klassi alustav Hugo Hampartsoumian (10) saavutas ma\u0308rtsis Londonis Lee Valley kergejo\u0303ustikuhallis toimunud laste mitmevo\u0303istlusel esimese koha. Vabalt valitud aladena olid Hugol kavas 60 m sprint, 60 m to\u0303kkejooks ja 600 m jooks."}, {"text_idx": "#000003", "text": "Kohtusime 10-aastase Eesti kergejo\u0303ustiku talendiga Tallinnas, kuhu tuli kaasa ka poisi ema, kuid etteruttavalt vo\u0303ib o\u0308elda, et Hugo na\u0308ol on tegu va\u0308ga asjaliku noorsandiga, kes teab va\u0308ga ta\u0308pselt, kuhu ta spordis jo\u0303uda tahab."}, {"text_idx": "#000004", "text": "Hugo su\u0308ndis Londonis ning seal sai alguse ka tema sporditee. \u201cMina elasin Londonis kokku 11 aastat. Hugo su\u0308ndis ning elas seal esimesed kolm eluaastat. Naljakas oli see, et poiss hakkas enne jooksma kui ka\u0308ima,\u201d meenutab ema Sigrid. Hugo sekkub kohe aktiivselt ja ta\u0308iendab: \u201cKahe-aastaselt la\u0308ksin jalgpallitrenni ning nelja-aastaselt kergejo\u0303ustikusse.\u201d"}, {"text_idx": "#000007", "text": "Praegu elavad Londonis Hugo armeenlasest isa vanemad, seeto\u0303ttu satub poiss sinna pa\u0308ris tihti ning alati kasutab vo\u0303imalust ka treeninguteks. \u201cKord kui taas abikaasa vanemaid ku\u0308lastasime, panime Hugo mo\u0303neks korraks Lee Valley\u2019s kergejo\u0303ustikutrenni ning seal ja\u0308i ta oma ilusa jooksusammu ja kiirusega silma. Hugo jooksu kutsuti vaatama u\u0308ks kohalikest treeneritest ja ilmnes, et treeneriks polnud keegi muu, kui u\u0308ks ko\u0303igi aegade Briti kiiremaid sprintereid ja tiitlivo\u0303istlustel medaleid vo\u0303itnud Dwain Chambers. Ta on Euroopa 60 m rekordiomanik ajaga 6,42 ning 100 m jooksnud va\u0308lja 9,97. Nu\u0308u\u0308d treenib ta samas hallis erinevaid gruppe,\u201d ra\u0308a\u0308gib ema esiti uskumatuna tunduva loo."}, {"text_idx": "#000008", "text": "Hugo so\u0303nul ku\u0308sis Dwain Chambers lihtsalt, kas poiss soovib mo\u0303ned trennid individuaalselt koos temaga teha. \u201cDwaini trennidesse igau\u0308ks ei pa\u0308a\u0308se ja Hugo pidi alustuseks koos teistega vo\u0303idu jooksma. Enamus lapsi olid temast sel hetkel vanemad. See oli u\u0308ks suur ja o\u0303nnelik juhus, et ta sellisele mehele silma ja\u0308i. Alati kui me Londonis ka\u0308ime, on Hugol nu\u0308u\u0308d vo\u0303imalus Dwainiga u\u0308ks-u\u0308hele trenne teha ning tema klubi eest vo\u0303istelda,\u201d ra\u0308a\u0308gib Sigrid vaimustunult."}, {"text_idx": "#000009", "text": "Lemmikaladeks on sprint, to\u0303kkejooks, hu\u0308pped ja 400 m"}, {"text_idx": "#000010", "text": "Eestisse elama asudes alustas Hugo treeninguid Erki Noole Kergejoustikukoolis Siim Oja ka\u0308e all Kalevi Spordihallis. Elukoha vahetudes ja\u0308tkas ta Audenteses ning treeneriks sai Heiko Va\u0308a\u0308t. \u201cPraegu on Hugo treeneriks Mikk-Mihkel Arro ning seda po\u0303hjusel, et Miku grupis on va\u0308hem lapsi ja ko\u0303ik saavad treenerilt rohkem ta\u0308helepanu. Paljud lapsed on Hugost aasta-kaks vanemad ning see motiveerib,\u201d kirjeldab ema valikuid."}, {"text_idx": "#000011", "text": "Minnes numbrite maailma, la\u0308hevad poisi silmad sa\u0308rama. \u201cMinu 60 m aeg la\u0308bi kaamera on 9,13 ning stopperiga 8,24. 100 m pole veel vo\u0303istlustel jooksnud, aga trennis sain ajaks 15,0. Ko\u0303rgushu\u0308pe meeldib mulle va\u0308ga, seal on parim tulemus olnud 1.27. Londonis teen u\u0308he treeneriga eraldi ka kaugushu\u0308ppe trenni, treeneriks on John Herbert. Vo\u0303istlustel olen kaugust hu\u0308panud 4.26 ning trennis 4.41. Tegelikult mulle meeldivad ka 400 m ja to\u0303kkejooks. To\u0303kkejooksu trenni teen Londonis koos Tony Jarrett \u0301iga. Pallivise tuleb samuti ha\u0308sti va\u0308lja, na\u0308iteks tennisepalli suudan 37m peale visata. Olen proovinud ka odaviset, kettaheidet ja teivashu\u0308pet. Kuulito\u0303uge on hetkel raske, sest kuul ise kaalub juba kaks kilo. Seda jo\u0303uab veel harjutada.\u201d"}, {"text_idx": "#000012", "text": "Mo\u0303lemad treenerid, keda Hugo nimetas, on olnud ko\u0303vad kergejo\u0303ustiklased. John Herbert esindas Inglismaad kergejo\u0303ustiku maailmameistrivo\u0303istlustel 1983 ja 1991. Tony Jarrett sai maailmameistrivo\u0303istlustel 110 m to\u0303kkejooksus ho\u0303bemedali nii 1993 kui ka 1995."}, {"text_idx": "#000014", "text": "Igasse na\u0308dalasse mahub Hugol kolm kergejo\u0303ustikutrenni, kaks korda na\u0308dalas ka\u0308ib ta korvpalli ma\u0308ngimas ning na\u0308dalas korra jo\u0303uab laulma. Ko\u0303ik hinded on poisil samuti korras, lemmikaineteks on koolis kehaline kasvatus ja matemaatika."}, {"text_idx": "#000015", "text": "Ei ole raske a\u0308ra arvata, et Hugo kaitseb kooli au mistahes spordialal. \u201cKergejo\u0303ustik, rahvastepall, ka\u0308sipall, korvpall. Kui koolis ku\u0308sitakse, kas soovid vo\u0303istlema minna, on Hugol kohe ka\u0308si pu\u0308sti, vahet pole mis spordialal,\u201d muigab Sigrid."}, {"text_idx": "#000016", "text": "\u201cMeeskonnaalad meeldivad mulle ka va\u0308ga. Rahvastepalli vo\u0303istlustel on minu vanuses veel segavo\u0303istkonnad, igas tiimis ma\u0308ngib kolm tu\u0308drukut ja kolm poissi. Viimati la\u0308ks meil kooli 3.-4. klasside vo\u0303istlustel va\u0308ga ha\u0308sti. Vo\u0303itsime ko\u0303ik viis ma\u0308ngu. Vennaga ma\u0308ngin kodus jalgpalli ning talvel oleme ka\u0308inud ka Otepa\u0308a\u0308l suusatamas.\u201c"}, {"text_idx": "#000017", "text": "Ema lisab, et Hugole meeldib vaadata ka dokumentaalfilme sportlastest. Mo\u0303nda filmi on ta vaadanud lausa mitu korda. Sealt saab ko\u0303rva taha panna nii mo\u0303negi tarkusetera ja tippude kogemustest o\u0303ppida. \u201cFilmidest on na\u0308ha, et ei ole nii, et sa lihtsalt la\u0308hed ja vo\u0303idad. Vo\u0303itude taga on meeletu to\u0308o\u0308. Ka pettumusi tuleb ette, aga nendest peab u\u0308le saama.\u201d"}, {"text_idx": "#000018", "text": "Ka kergejo\u0303ustikust eemal olevad inimesed teavad Usain Bolti, kunagist maailma ko\u0303ige kiiremat meest. Sigrid ra\u0308a\u0308gib loo, kuidas Hugol oleks peaaegu o\u0303nnestunud Boltiga kohtuda ning koosto\u0308o\u0308d teha. \u201cJuhtus no\u0303nda, et Audentesest saadeti edasi u\u0308he reklaamifirma e-kiri so\u0303numiga, et otsitakse spordipoisse u\u0308hte kindlustusfirma reklaami. Saatsime Hugo foto ja video, millele olid ette antud konkreetsed no\u0303udmised, mida teha ja o\u0308elda. U\u0308le Euroopa osales konkursil u\u0308le 200 lapse ning Hugo pa\u0308a\u0308ses u\u0308he Rootsi poisiga kahekesi lo\u0303ppvooru. Ta ja\u0308i seekord teiseks. Alles konkursi lo\u0303ppvoorus saime teada, et sportlane, kellega Hugo oleks koos reklaamis olnud, oli Usain Bolt. Aga kes teab, vo\u0303ibolla o\u0303nnestub kunagi ka Boltiga kohtuda.\u201d"}, {"text_idx": "#000019", "text": "Koosto\u0308id hakkab Hugol samuti juba tulema. Tema u\u0308heks partneriks saab Sportland. \u201cKa\u0308isime hiljuti Sportlandiga kohtumas ja tulevikuplaanidest ra\u0308a\u0308kimas. Nii noortega pole Sportlandil varem koosto\u0308o\u0308d olnudki, kuid Hugo saavutused avaldasid muljet,\u201c u\u0308tleb Sigrid."}, {"text_idx": "#000020", "text": "Tipptulemuste saavutamiseks on tipptasemel varustuse kandmisel oluline roll ning Hugol on selles osas oma lemmik va\u0308lja kujunenud. \u201cVanemad kinkisid mulle kunagi ko\u0303ige esimesena adidase tossud, aga minu lemmikbra\u0308nd on Nike. Ko\u0303ik maailma parimad kergejo\u0303ustiklased kannavad Nike varustust,\u201d lausub ta."}, {"text_idx": "#000021", "text": "Pole kahtlustki, et Hugo on va\u0308ga sportlik ja talendikas noormees, kes vo\u0303iks olla edukas mistahes spordialal. Teda ei pea u\u0308htegi trenni sundima, ta teeb ko\u0303ike ro\u0303o\u0303muga ning soovib alati vo\u0303ita. Koos perega otsitakse pidevalt vo\u0303imalusi vo\u0303istlemiseks nii Eestis kui ka va\u0308lismaal. Oma tulevikku na\u0308eb Hugo ise kergejo\u0303ustikus. \u201cSoovin va\u0308ga heaks ku\u0308mnevo\u0303istlejaks saada,\u201d u\u0308tleb ta va\u0308lja oma eesma\u0308rgi."}, {"text_idx": "#000024", "text": "Marie Kaldvee: ma ei taha isegi trennis mitte kunagi kaotada!"}, {"text_idx": "#000026", "text": "Instagrami staar Cobra Roderik jagab oma videotes nalja, inspiratsiooni ja elutarkusi"}, {"text_idx": "#000027", "text": "Instagrami konto nimega cobra_roderik on kogunud populaarsust positiivsete so\u0303numite ning naerutavate videotega. Ra\u0308a\u0308gime la\u0308hemalt, milline on konto taga peituva noormehe Roderiku (17)..."}, {"text_idx": "#000030", "text": "Sportland Magazine veebiajakiri on elustiili- ja spordiajakiri Eestis. Siit leiate po\u0303nevad persoonilood, kasulikud no\u0303uanded ja parimate toodete soovitused."}]